Miestne zastupiteľstvo Mestskej časti Košice – Nad jazerom

**Z á p i s n i c a**

z XIII. mimoriadneho zasadnutia miestneho zastupiteľstva Mestskej časti Košice – Nad jazerom

dňa 26. júla 2016

­

**Prítomní:** Ing. Mgr. Lenka Kovačevičová, starostka mestskej časti

**Poslanci:** M. Capcara, A. Gajdošová, M. Jokeľová, L. Kleinová, M. Papcun,

M. Siksa, J. Skonc, E. Cimbala, B. Berberich, R. Schwarcz

**Program:**

l. Otvorenie zasadnutia

2. Schválenie programu zasadnutia miestneho zastupiteľstva Mestskej časti Košice – Nad jazerom

3. Určenie zapisovateľa, overovateľov zápisnice, voľba návrhovej komisie

4. Návrh na 2. zmenu programového rozpočtu Mestskej časti Košice – Nad jazerom na rok 2016

5. Záver

**1/** Zasadnutie miestneho zastupiteľstva otvorila a viedla starostka L. Kovačevičová. Privítala poslancov a zamestnancov úradu. Konštatovala, že na zasadnutí je prítomných 10 poslancov, takže zasadnutie je uznášaniaschopné. Ospravedlnili sa poslanci: P. Badanič, R. Lenártová, M. Slivka.

**2/** Program rokovania uvedený v pozvánke bol zaslaný písomne. Starostka na rokovaní predložila návrh o doplnenie bodu 4 programu o úpravu zámeru z Workout ihriska na Fit park ihrisko. (Hlasovanie č. 1: z prít. 10 za 10)

Po doplnení programu dala hlasovať o celom predloženom programe. (Hlasovanie č. 2: z prít. 10 za 10)

**3/** Za zapisovateľku určila Zuzanu Štefanikovú, za overovateľov zápisnice poslancov: Mariána Siksu a Erika Cimbalu. Do návrhovej komisie bol zvolený poslanec: Erik Cimbala za klub SMER-SD.

(Hlasovanie č. 3: z prít. 10 za 10)

**4/** Návrh na 2. zmenu programového rozpočtu Mestskej časti Košice – Nad jazerom na rok 2016.

Materiál bol predložený písomne, je zverejnený na webovej stránke mestskej časti.

K bodu 1. starostka uviedla, že na základe uznesenia Mesta Košice č. 437 boli mestskej časti schválené finančné prostriedky vo výške 12 313 € ako 50 % podiel z príjmov mesta za daň za psa. Finančné prostriedky je možné použiť na výdavky v súlade s § 57 ods. 1 Štatútu mesta Košice a zákonom č. 282/2002 Z. z., ktorým sa upravujú niektoré podmienky držania psov. V tejto súvislosti mestská časť pripravuje zámer „Venčovisko a ihrisko pre psov“ so zameraním na časť agility dog center a výbehovú časť s plochou 2 100 m² a obvodom 230 m. Predmetný zámer bude umiestnený v parkovej časti pri ŠZŠ Rovníková.

**Zmeny rozpočtu:**

**Kapitálové príjmy:** položka 322005 – Transfer z rozpočtu mesta Košice na venčovisko a ihrisko pre psov – **plus 12 313 €**

**Kapitálové výdavky:** Program 1 – Prostredie pre život, podprogram 5 – Voľné výbehy pre psov, projekt 1– Projektová dokumentácia Venčovisko a ihrisko pre psov, položka 716 – **plus 500 €**

Program 1 – Prostredie pre život, podprogram 5 – Voľné výbehy pre psov, projekt 2– Realizácia projektu Venčovisko a ihrisko pre psov, položka 717 – **plus 14 000 €**

**Príjmové finančné operácie:** Prevod finančných prostriedkov z Fondu hospodárskeho a sociálneho rozvoja – položka 454 002 – **plus 2 187 €.**

V predloženom návrhu na 2. zmenu programového rozpočtu Mestskej časti Košice – Nad jazerom na rok 2016 starostka navrhla zmeniť zámer z Workout ihriska (nakoľko tento zámer realizuje Mestská zeleň) na Fit park ihrisko v bode 2 takto:

Bod 2. V súvislosti s 2. miestom Mestskej časti Košice - Nad jazerom v súťažnom projekte „Najaktívnejšia Mestská časť Európskeho mesta športu 2016“ boli mestskej časti schválené finančné prostriedky vo výške 10 000 € . Účelové finančné prostriedky je možné použiť na rozvoj miestnych pohybových aktivít.

Na základe toho mestská časť pripravuje zámer „Fit park ihrisko“ v lesoparku rekreačnej lokality jazera.

**Zmeny rozpočtu:**

**Kapitálové príjmy:** položka 322005 – Transfer z rozpočtu mesta Košice na „Fit park ihrisko“ – **plus 10 000 €**

**Kapitálové výdavky:** Program 1 – Prostredie pre život, podprogram 2 – Ihriská, projekt 4 – Projektová dokumentácia „Fit park ihrisko“, položka 716 – **plus 500 €**

Program 1 – Prostredie pre život, podprogram 2 – Ihriská, projekt 5 – Realizácia projektu „Fit park ihrisko“, položka 717 – **plus 13 600 €**

**Príjmové finančné operácie:**

Prevod finančných prostriedkov z Fondu hospodárskeho a sociálneho rozvoja na „Fit park ihrisko“ – položka 454 002 – **plus 4 100 €.**

**REKAPITULÁCIA: Realizáciou uvedených navrhovaných zmien dôjde k úprave rozpočtu takto:** Bežné príjmy: nezmenené Bežné výdavky: nezmenené Prebytok z bežného rozpočtu: nezmenený

Návrh bol predložený písomne. Starostka otvorila rozpravu k bodu 2 – zmena zámeru z Workout ihriska na Fit park ihrisko. V rámci rozpravy neboli vznesené pripomienky ani dotazy.

Miestne zastupiteľstvo Mestskej časti Košice – Nad jazerom schválilo písomný návrh uznesenia prednesený návrhovou komisiou – **uznesenie č. 109.** (Hlasovanie č. 4: z prít. 10 za 10)

Starostka následne otvorila rozpravu k bodu 4 ako celku. V rámci rozpravy neboli vznesené pripomienky ani dotazy. Vyzvala návrhovú komisiu o prednesenie uznesenia.

Miestne zastupiteľstvo Mestskej časti Košice – Nad jazerom schválilo písomný návrh uznesenia prednesený návrhovou komisiou – **uznesenie č. 110.**   (Hlasovanie č. 5: z prít. 10 za 10)

**5/ Z á v e r**

 Po vyčerpaní programu starostka poďakovala všetkým za účasť a vyhlásila rokovanie mimoriadneho miestneho zastupiteľstva za ukončené. Poďakovala všetkým za účasť a vyhlásila, že najbližšie zasadnutie miestneho zastupiteľstva sa bude konať v septembri.

 Ing. Mgr. Lenka  K o v a č e v i č o v á

                                                                           starostka mestskej časti

overovatelia: Ing. Marián Siksa

 Ing. Erik Cimbala

zapisovateľka: Mgr. Zuzana Štefaniková